Cuneiform Tablet TC 3 1
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ṣí-la-la-bu-um ù e-lá-lí-ma a-na PUZUR₄-a-šùr {m}a-mu-a ù a-šùr-UTU-ši qí-bí-ma iš-tù 30 ša-na-tim i-na a-lim{ki} tù-ú-ṣí ma-ti-ma ú-lá ta-áš-ku-na-ma KÙ-ap-kà 1 GÍN ú-lá ni-iṣ-ba-at-ma li-ba-kà ú-la nu-la-mì-in i-na ILLAT-at ILLAT-at-ma ṭup-pu-ni i-li-ku-ni-kum ma-ti-ma te₉-er-ta-kà ú-lá i-li-kam a-na a-bi-kà ni-it-be-ma a-na KÙ.BABBAR-pí-kà 1 GÍN la ni-ṭá-ḫi-ú a-pu-tum₈ ti-ib-a-ma a-ta-al-kam šu-ma a-ta ba-ab-ti-kà sà-aḫ-ra-ti KÙ.BABBAR šu-uk-nam ma-ti-ma li-ba-kà ú-la nu-la-mì-in a-ta a-na la a-wi-li i-na e-ni-kà ša-ak-na-ni a-pu-tum₈ ti-ib-a-ma a-ta-al-kam ú-la KÙ.BABBAR šu-ku-nam šu-ma la ki-a-am ṭup-pá-am ša ru-ba-im ù MAŠKIM ni-ša-pár-ma i kà-ri-im nu-ba-áš-kà ù a-ta a-na la a-ḫi-ni ta-tù-a-ar